open-index/open-wikipedia-markdown huggingface dataset:
Estrella

**Estrella** on tuotemerkki, jonka alaisuudessa valmistetaan monia välipalatuotteita, kuten perunalastuja, juustonaksuja, maapähkinöitä ja dippejä. Alun perin Ruotsissa perustettu yritys Estrella AB ja tavaramerkki ovat nykyään osa Estrella Maarud Holding AS -yritystä, jonka omistaa saksalainen Intersnack Group. Yrityksen Ruotsin tehdas sijaitsee Angeredissa, Göteborgissa.

## Historia
Estrella-tuotemerkin rekisteröi vuonna 1946 Folke Andersson, joka omisti tuolloin laajoja banaaniviljelmiä Etelä-Amerikassa. Yhtiön nimeksi tuli Estrella, joka on espanjan kieltä ja tarkoittaa tähteä. Vuonna 1957 New Yorkiin tehdyn vierailun jälkeen hän innostui aloittamaan välipalojen valmistamisen Ruotsissa, ja niiden tuotanto alkoikin jo samana vuonna. Aluksi yhtiö valmisti vain perunalastuja ja popcornia Ruotsissa, kun taas muu valikoima koostui tuontituotteista. Vuonna 1903 Ödsköltissä, Dalslandissa syntynyt Folke Andersson kuoli 8. toukokuuta 1968 kotonaan Guayaquilissa, Ecuadorissa. 

Yritys lopulta kasvoi suuremmaksi, ja sen tuotteita alettiin markkinoida vuonna 1987 Suomeen ja vuonna 1990 Tanskaan. Sittemmin Estrellan tuotteita on viety useille muillekin markkina-alueille, ja toimintaa oli esimerkiksi Islannissa, Baltian maissa, Ukrainassa ja Venäjällä. Myöhemmin Kraft Foods osti Estrellan ja rupesi tuottamaan sen sipsejä Estrella-nimellä Ruotsissa, Maarudilla Norjassa ja Taffel Chipsinä Liettuassa. Vuonna 2008 Kraft Foods myi Estrellan FEPCO 1 AS:lle, joka on norjalaisen sijoitusyhtiö Herkules Private Equity Fundin omistama. Sijoitusyhtiö luopui omistuksistaan vuonna 2014, ja Estrella Maarud siirtyi saksalaisen Intersnack Groupin haltuun.

Maaliskuussa 2013 Estrella uudelleenlanseerasi Suomen markkinoille 90-luvun hittisnacksin Kickersin. Lähes 500 henkilöä oli allekirjoittanut nettiadressin "Kickers takaisin markkinoille", ja heitä muistettiin myös lanseerauksen yhteydessä julkaistussa musiikkivideossa "Vanha suola janottaa".


|Estrella Sourcream & Onion renkaita
|Estrella Cheese Burger Chips, yksi rajoitetun erän myynnissä olevista pusseista. 


## Lähteet
Jim Thompson (kirjailija 1906–1977)

**James Myers "Jim" Thompson** (27. syyskuuta 1906 Anadarko, Oklahoma, Yhdysvallat - 7. huhtikuuta 1977 Los Angeles, Kalifornia, Yhdysvallat) oli yhdysvaltalainen rikoskirjailija ja käsikirjoittaja. Thompson tunnetaan parhaiten pulp-romaaneistaan, joita syntyi kolmisenkymmentä. Kiireisimmillään 1950-luvun alussa teoksia julkaistiin useampi vuodessa. 

Vaikka Thompson ei eläessään juuri tunnustusta saanut, kahdesta hänen kirjastaan tehtiin elokuva hänen elinaikaan (*[[Pakotie (vuoden 1972 elokuva)|Pakotie]]* (1972) ja *Tappaja sielussa* (1976)). Myöhemmin Thompsonin teoksia on filmattu enemmänkin. Varsinkin 1990-luvulla Thompsonin tuotanto koki tässä suhteessa uuden tulemisen.

## Bibliografia
* *Now and on Earth*, 1942.
* *Heed the Thunder*, 1946.
* 
* 
* *Cropper's Cabin*, 1952.
* 
* 
* *Bad Boy*, 1953.
* 
* *The Criminal*, 1953.
* *The Golden Gizmo*, 1954.
* *Roughneck*, 1954.
* *A Swell-Looking Babe*, 1954.
* 
* *The Nothing Man*, 1954.
* 
* *The Kill-Off*, 1957.
* *Wild Town*, 1957.
* 
* *The Transgressors*, 1961.
* 
* 
* *Texas By The Tail*, 1965.
* *South of Heaven*, 1967.
* *Ironside*, 1967.
* *The Undefeated*, 1969.
* *Nothing But A Man*, 1970.
* *Child of Rage*, 1972.
* *King Blood*, 1973.
* *The Rip-Off*, 1987.
* *Fireworks: The Lost Writings of Jim Thompson*, 1988.

## Lähteet
Dick Tracy (elokuva)

**Dick Tracy** on vuonna 1990 ensi-iltansa saanut yhdysvaltalainen toimintaelokuva, joka perustuu Chester Gouldin luoman Dick Tracy -sarjakuvahahmon seikkailuihin. Elokuvan ohjasi ja tuotti Warren Beatty, joka myös näytteli elokuvan pääosassa. Hänen lisäksi elokuvassa näyttelee muun muassa Al Pacino, Charles Durning, Madonna, William Forsythe, Glenne Headly, Paul Sorvino, Dick Van Dyke ja Charlie Korsmo. Elokuva palkittiin parhaan laulun (”Sooner or Later”, Stephen Sondheim), lavastuksen ja maskeerauksen Oscareilla.

## Arvioita
*[[Video-opas|Video-oppaassa]]* vuodelta 1994 Kati Sinisalo kuvaa *Dick Tracyä* upeasti lavastetuksi ja kuvatuksi mutta elottoman pompöösiksi elokuvaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
Arrigo Miglio

**Arrigo Miglio** (s. 18. heinäkuuta 1942 San Giorgio Canavese) on italialainen roomalaiskatolinen arkkipiispa. Hänet vihittiin papiksi Ivrean hiippakuntaan 23. syyskuuta 1967 ja nimitettiin Iglesiasin hiippakunnan johtoon 25. maaliskuuta 1992. Piispaksi vihkiminen seurasi 25. huhtikuuta. Pääkonsekraattorina toimi Luigi Bettazzi, jota avustivat Ottorino Pietro Alberti ja Giovanni Cogoni.

Miglio sai 20. helmikuuta 1999 nimityksen Ivrean piispaksi ja 25. helmikuuta 2012 Cagliarin arkkipiispaksi.

## Lähteet
Elle ja Blair Fowler

**Lisa ”Elle” Fowler** (s. 25. toukokuuta 1988) ja **Laura Elizabeth ”Blair” Fowler** (s. 1. huhtikuuta 1993) ovat yhdysvaltalaiset siskokset, jotka tulivat internetissä tunnetuiksi muotiin ja kauneudenhoitoon liittyvällä internet-yhteisöllään. Vanhempi sisaruksista Elle perusti vuonna 2008 YouTube-kanavan *AllThatGlitters21*, jolla hän jakoi vinkkejä kauneudenhoitoon ja pukeutumiseen liittyen. Kanava saavutti yllättävän suosion ja pian Elle pyysi myös siskonsa Blairin toimintaan mukaan. Sisarukset julkaisivat videoita neljällä eri kanavalla viikoittain ja perustivat pian toimintaansa nojaavat internet-sivut. Muutaman vuoden jälkeen YouTube-kanavien katsojaluvut nousivat yhteensä yli 200 miljoonaan näyttökertaan ja sisarukset alkoivat vastaanottaa toimittajien yhteydenottoja. He antoivat haastatteluja muotilehtiin sekä vierailivat alan keskusteluohjelmissa. Blair on myöhemmin näytellyt myös Walt Disneylle.

Fowlerin siskokset ovat ilmaisseet haluavansa jakaa amerikkalaisille naisille ripauksen glamouria joka päivä. Videoille on tyypillistä ylitsepursuava positiivisuus sekä keveys.

## Aiheesta muualla
* Elle Fowlerin YouTube-kanava AllThatGlitters21
* Blair Fowlerin YouTube-kanava juicystar07
Irineu Gassen

**Irineu Gassen** (s. 24. marraskuuta 1942 Santa Cruz do Sul) on brasilialainen roomalaiskatolinen piispa. Hänestä tuli fransiskaani 2. helmikuuta 1966, ja hän sai pappisvihkimyksensä 27. heinäkuuta 1968. Hänet nimitettiin Vacarian hiippakunnan johtoon 28. toukokuuta 2008, ja hänet asetettiin tähän virkaan 24. elokuuta. Piispaksi konsekroinnin suoritti 27. heinäkuuta Cláudiio Hummes, jota avustivat Orlando Octacílio Dotti ja Aloísio Sinésio Bohn.

## Lähteet
Luiz Soares Vieira

**Luiz Soares Vieira** (s. 2. toukokuuta 1937 Conchas) on brasilialainen roomalaiskatolinen arkkipiispa. Hänet vihittiin papiksi 21. helmikuuta 1960 ja nimitettiin Macapán hiippakunnan johtoon 25. huhtikuuta 1984. Piispaksi vihkiminen seurasi 1. heinäkuuta. Pääkonsekraattorina toimi Domingos Gabriel Wisniewski, jota avustivat Geraldo Majella Agnelo ja Romeu Alberti.

Soares Vieira sai 13. marraskuuta 1991 nimityksen Manausin arkkipiispaksi.

## Lähteet
Carlo Cavalla

**Carlo Cavalla** (19. kesäkuuta 1919 Villafranca d'Asti – 4. tammikuuta 1999) oli italialainen roomalaiskatolinen piispa. Hänet vihittiin papiksi 19. kesäkuuta 1943 ja nimitettiin Casale Monferraton hiippakunnan johtoon 1. maaliskuuta 1971. Piispaksi vihkiminen seurasi 18. huhtikuuta. Pääkonsekraattorina toimi Carlo Confalonieri, jota avustivat Andrea Pangrazio ja Franco Costa. Cavalla jäi eläkkeelle 3. kesäkuuta 1995.

## Lähteet
Aloísio Sinésio Bohn

**Aloísio Sinésio Bohn** (11. syyskuuta 1934 – 9. kesäkuuta 2022) oli brasilialainen roomalaiskatolinen piispa. Hän sai pappisvihkimyksensä 23. joulukuuta 1961 ja nimityksen Brasílian vihkipiispaksi sekä Abbir Germanicianan titulaaripiispaksi 27. kesäkuuta 1977. Piispaksi vihkiminen seurasi 9. syyskuuta. Pääkonsekraattorina toimi Alfredo Vicente Soherer, jota avustivat Jose Newton de Almeida Baptista ja Geraldo do Espirito Santo Ávila.

Bohn sai 13. helmikuuta 1980 nimityksen Novo Hamburgon ja 27. kesäkuuta 1986 Santa Cruz do Sulin piispaksi. Bohn jäi eläkkeelle 19. toukokuuta 2010.

## Lähteet
Héctor Ignacio Salah Zuleta

**Héctor Ignacio Salah Zuleta** (s. 24. joulukuuta 1942 Bogotá) on kolumbialainen roomalaiskatolinen piispa. Hänet vihittiin papiksi 8. joulukuuta 1972 ja nimitettiin Girardotan hiippakunnan johtoon 21. helmikuuta 1998. Piispaksi vihkiminen seurasi 26. maaliskuuta. Pääkonsekraattorina toimi Paolo Romeo, jota avustivat Alberto Giraldo Jaramillo ja Flavio Calle Zapata.

Salah Zuleta sai 13. toukokuuta 2005 nimityksen Richachan piispaksi.

## Lähteet
Mustalahti

**Mustalahti** voi tarkoittaa:

## Paikannimi
* Mustalahti, Tampereella sijaitseva Näsijärven lahti, jossa on Mustalahden satama
* Mustalahti eli Aurinkolahti, lahti ja alue Helsingin Vuosaaressa
* Mustalahti, merenlahti Eteläjoen suistossa Ahlaisissa Porissa
* Mustalahti, kylä Leningradin alueella Venäjällä
 
## Sukunimi
* Arvi Mustalahti (1904–1984), suomalainen maanviljelijä ja kirjailija
* Irmeli Mustalahti, suomalainen luonnonvarahallinnan professori ja kehitystutkija.
Mustalahti (Tampere)

**Mustalahti** on Särkänniemen vieressä oleva lahti Tampereella Näsijärvessä Paasikivenkadun (ent. Paasikiventien) kyljessä. Aivan Mustanlahden vieressä satama-alueella on myös Kortelahti.

## Mustanlahden satama
Mustanlahden rannalla on ollut satama 1830-luvulta lähtien, jolloin satama oli tärkeä sisävesiliikenteen matkustajille sekä tavarakuljetuksille. Mustanlahden satamasta liikennöi myös HL Kuru, joka upposi myrskyssä Siilinkarin läheisyydessä syyskuussa vuonna 1929. Satamassa käytiin paljon kauppaa. Vuonna 1977 sataman ohi kulkemaan rakennettiin Paasikiventie..

Mustanlahden satamasta liikennöi nykyään muun muassa SS Tarjanne.

Mustanlahden satamassa on palveluja Näsijärvellä veneileville sekä venepaikkoja. Satama-alueella ja sataman laiturilla järjestetään usein tapahtumia; muun muassa moottoripyöräilijät kokoontuvat siellä kesäisin.

## Lähteet

## Aiheesta muualla

*Mustanlahden kotisivut
*Ilmapanoraamakuva Mustanlahden satamasta - Virtuaalinen Tampereen kaupunkiopas: VirtualTampere.com
Kortelahti

**Kortelahti** on:
*Kortelahti, kylä Eräjärvellä
*Kortelahti, lahti Näsijärvessä Tampereella
*Kortelahti, järvi Orivedellä
Liisa Viikari

**Aune Anna-Liisa Viikari** (o.s. **Okkonen**; s. 30. tammikuuta 1949 Helsinki) on suomalainen biokemisti. Hän väitteli tekniikan tohtoriksi vuonna 1986.

Viikari työskenteli vuodesta 1975 lähtien Teknologian tutkimuskeskus VTT:n palveluksessa. Hän tutki VTT:ssä erityisesti entsymologiaa ja biotekniikan teollisia sovelluksia, ja oli vuodesta 2000 lähtien alan tutkimusprofessorina. Vuonna 2001 hän sai ensimmäisenä naisena American Chemical Societyn *Anselme Payen* -palkinnon. Vuodesta 2007 lähtien Viikari oli Helsingin yliopiston biojalostuksen professorina, kunnes jäi eläkkeelle vuonna 2012.

## Lähteet
* 
* 
* Liisa Viikarin kotisivu.  Helsingin yliopisto.
Asiago

**Asiago** on noin 6&nbsp;500 asukkaan kunta Vicenzan maakunnassa, Veneton alueella Koillis-Italiassa. Se sijaitsee Alppien aluskukkuloilla noin 50 kilometriä Trentosta kaakkoon ja Vicenzasta pohjoiseen. 

Kunta tunnetaan asiago-juustosta ja lähistöllä ensimmäisen maailmansodan aikana käydystä Asiagon taistelusta. Asiago on myös merkittävä hiihtomatkailukeskus. Siellä toimii jääkiekkojoukkue Hockey Club Asiago.

## Lähteet

## Aiheesta muualla
Mikko Suokas (vapaaottelija)

**Mikko Suokas** on suomalainen vapaaottelija. Hän otteli ensimmäisen ottelunsa helmikuussa 2010 ja voitti kaksi vuotta myöhemmin, toukokuussa 2012, Suomen-mestaruuden 61,2 kilon sarjassa. Hän voitti loppuottelun tuomariston hajaäänin. Suokkaan edustama seura on MMA Seinäjoki.

## Lähteet
Orlando Octacílio Dotti

**Orlando Octacílio Dotti** (s. 22. kesäkuuta 1930 Antonio Prado) on brasilialainen roomalaiskatolinen piispa. Hänet vihittiin kapusiinien papiksi 8. huhtikuuta 1956 ja nimitettiin Caçadorin hiippakunnan johtoon 12. maaliskuuta 1969. Piispaksi vihkiminen seurasi 25. toukokuuta. Pääkosnsekraattorina toimi Luís Victor Sartori, jota avustivat Benedito Zorzi ja Walmor Battú Wichrowski.

Dotti sai 1. huhtikuuta 1976 nimityksen Barra (do Rio Grande)n piispaksi, ja 30. toukokuuta 1983 hänet nimitettiin Vacarian koadjuuttoripiispaksi. 5. helmikuuta 1986 hänestä tuli sen piispa, ja hän toimi tehtävässään, kunnes erosi 12. marraskuuta 2003.

## Lähteet
Shenzhou 9

**Shenzhou 9** (神舟九号) oli Kiinan kansantasavallan miehitetty avaruuslento.

Laukaisu tapahtui 16. kesäkuuta 2012 kello 13.37 Suomen aikaa Jiuquanin avaruuskeskuksesta Pitkä marssi 2F -kantoraketilla. Alus laskeutui 29. kesäkuuta 2012 kello 2.01 UTC Sisä-Mongoliaan.

Shenzhou 9 telakoitui toisena avaruusaluksena (miehittämättömän Shenzhou 8:n jälkeen) kiertoradalla olevaan Tiangong 1 -pienoisavaruusasemaan ja ensimmäisenä miehitettynä avaruusaluksena telakoitui manuaalisesti asemaan. Lento on Kiinan Shenzhou-avaruusohjelman neljäs miehitetty avaruuslento. Lento kesti 12 vuorokautta 15 tuntia 25 minuuttia. 

Kolmihenkisessä miehistössä oli mukana ensimmäinen naispuolinen kiinalainen avaruuslentäjä, 33-vuotias ilmavoimien lentäjä, taikonautti Liu Yang. Lennon varamiehistössä oli mukana toinen naistaikonautti 33-vuotias Wang Yaping.

18. kesäkuuta 2012 kello 9.07 Suomen aikaa Shenzhou 9 telakoitui automaattiohjauksella Kiinan ensimmäiseen avaruuslaboratoriomoduuliin Tiangong-1:een. Kyseessä on ensimmäinen Kiinan suorittama avaruusalusten telakointi avaruudessa.  Miehistö siirtyi avaruuslaboratoriomoduulin sisään. He viettivät avaruuslaboratoriossa 10 päivää. Neljän päivän päästä automaattisesta telakoitumisesta miehistö telakoitui uudestaan laboratoriomoduuliin, tällä kertaa käsiohjauksella.

## Miehistö

*Jing Haipeng (2. avaruuslento)
*Liu Wang (1. avaruuslento)
*Liu Yang (1. avaruuslento)

Jing Haipeng lähti ensimmäisenä taikonauttina toiselle avaruuslennolleen. Hän osallistui syyskuussa 2008 ensimmäiselle avaruuslennolleen Shenzhou 7:n kolmihenkisen miehistön jäsenenä. Hän oli Shenzhou 9:n komentaja.

## Katso myös
*Kiinan avaruustoiminta

## Lähteet

## Aiheesta muualla

*Spacefacts.de: Shenzhou 9 
*Spaceflight101: Shenzhou 9 Mission Updates  
*Naistaikonautti saa erityiskohtelua avaruuslennolla  gbtimes.com 12.6.2012
*spaceflightnow: Shenzhou Mission Report (lennon tapahtumat) 
*China launches Shenzhou 9  Xinhua News 16.6.2012
Hietarannan paviljonki

**Hietarannan paviljonki** (Hietsun paviljonki - Töölön kylätalo) on Helsingissä Hietaniemen uimarannalla sijaitseva rakennus. Rakennus toimii Töölön kylätalona ja sitä hallinnoi yleishyödyllinen kiinteistöosakeyhtiö.   

Talossa on iso juhlasali ja Ateljé-Sali sekä työtiloja erityisesti luovien alojen työntekijöille.  

## Historia
Rakennuksen suunnitteli Gunnar Taucher 1930-luvulla Helsingin ensimmäiseksi yleiseksi uimarannaksi muuttuneen Hietarannalle pukeutumistiloiksi.  Vuonna 1939 paviljonkia laajennettiin kummastakin päädystä Taucherin laajennussuunnitelman mukaisesti. 

Vuonna 1957 Helsingin Sotainvalidien Naisjaosto vuokrasi paviljongin ja eteläpääty muutettiin kesäkahvilaksi ja se toimi kesäkahvilana vuoteen 2010 asti. 

Vuonna 2011 valmistui uusi pukuhuonerakennus. Vanha pukuhuonerakennus jäi kunnostusta vaille ja joutui purku-uhan alle.  

Vuoden 2013 lopussa Helsingin kiinteistölautakunta päätti myydä kiinteistön Töölön kaupunginosat – Töölö ry:n ja Töölöläinen Oy:n perustamalle kiinteistöosakeyhtiö Töölön Kylätalolle, joka on saneeraanut rakennuksesta Töölön kylätalon. Remontti valmistui 2015.  Vuonna 2015 Helsingin rakennuslautakunta antoi Rakentamisen Ruusu -kunniamaininnan Töölön Kylätalo Hietsun korjaajille.

Purkutuomion saaneesta rakennuksesta on sittemmin tullut uusi palkittu kulttuuritila.  

## Toiminta
Töölön kaupunginosat – Töölö ry ylläpitää talon yleistä käyttöä asukasosallisuutta lisääviin tapahtumiin. Paviljongin toiminnanjohtajana toimii Markku Koivusalo. 

Kylätalossa järjestetään kaupunkilaisille avoimia kulttuuritapahtumia, kirjallisuusiltoja, luentoja ja keskustelutilaisuuksia. Talo on myös suosittu intiimi konserttipaikka, jonka musiikkitoiminta on palkittu valtionpalkinnolla.  

Kiinteistöosakeyhtiö vuokraa juhlasalia ja Ateljé-Salia myös kaupunkilaisten yksityistilaisuuksiin. Talossa järjestetään häitä, hautajaisia, syntymäpäiviä, start-up tilaisuuksia ja näyttelyitä.  

Talossa on myös  Artists at Risk (AR) järjestön työtilaresidenssi.  

### Kulttuuritalo
Kylätalon lisäksi paviljonki on tullut tunnetuksi vapaan taiteen, kulttuurin ja tieteen kulttuuritalona.

Vuonna 2021 Paviljongin musiikkitoiminnasta myönnettiin valtionpalkinto Hietsu is Happening ry:lle ja Klassinen Hietsu ry:lle. 

### Klassinen Hietsu
Klassinen Hietsu on Hietsun paviljongilla sunnuntaisin järjestetty valtionpalkinnolla palkittu konserttitapahtuma. Konserttisarjaa koordinoi kitaristi Petri Kumela, viulusti Eriikka Maalismaa ja pianisti Emil Holmström. 

### Hietsu is Happening!
Hietsu is Happening on Hietsun paviljongilla ja sen ympärillä järjestettävä monitaiteellinen ja monimuotoinen tapahtumasarja, jonka taiteellisina kuraattoreina toimivat Hietsun paviljongilla majailevat muusikot Mikko Innanen, Petri Kumela ja Antti Lötjönen.

## Lähteet

## Aiheesta muualla
*Hietsun paviljonki
*Hietsun paviljonki YouTube-kanava.
*Hietsun paviljongin Facebook-sivut
* 
*Kylätalo Hietsu
Savonlinna-Kauppatori

**Savonlinna-Kauppatori** oli rautatieliikennepaikka Savonlinnan keskustassa lähellä Kauppatoria. Se perustettiin vuonna 1932 seisakkeeksi. Vuonna 1943 paikalle valmistui liikennepaikkarakennus, jonka suunnitteli Anna Schröder. Tätä rakennusta laajennettiin vuonna 1956 varastotiloilla. Uusi liikerakennus lipunmyyntitiloineen paikalle valmistui vuonna 1965. Jo vuonna 1944 Savonlinna-Kauppatorin seisake oli muutettu miehitetyksi laituriksi, henkilöliikenteen miehitys päättyi vuonna 1979 ja liikennepaikka lakkautettiin 12.12.2011. Sen paikalle avattiin myöhemmin Savonlinnan uusi asema.

*Savonlinna-Kauppatori* oli aikanaan pisin yksikielinen rautatieliikennepaikan nimi Suomessa. 

## Lähteet
Oops! I Did It Again – The Best of Britney Spears

**Oops! I Did It Again – The Best of Britney Spears** on Britney Spearsin vuonna 2012 julkaistu kokoelmalevy, joka sisältää singlet ”Oops!… I Did It Again”, ”…Baby One More Time”, ”I’m a Slave 4 U” ja ”Born to Make You Happy” sekä 12 muuta kappaletta. Kappaleita on valittu kaikilta Spearsin albumeilta lukuun ottamatta *[[Blackout (Britney Spearsin albumi)|Blackoutia]]* (2007) ja *[[Femme Fatale (Britney Spearsin albumi)|Femme Fatalea]]* (2011). Albumi julkaistiin 18. kesäkuuta 2012.

## Kappaleet

## Lähteet
Ruostelintuhaukka

**Ruostelintuhaukka** (*Accipiter rufiventris*) on haukkojen heimoon kuuluva lintu. Sitä tavataan Angolassa, Kongon demokraattisessa tasavallassa, Eritreassa, Etiopiassa, Keniassa, Lesothossa, Malawissa, Mosambikissa, Ruandassa, Etelä-Afrikassa, Sudanissa, Swazimaassa, Tansaniassa, Ugandassa, Sambiassa ja Zimbabwessa.

Sen elinpiiriä ovat subtrooppiset ja trooppiset kosteat vuoristometsät, kuivat pensastot ja ruohoarot.

Sen kannan arvellaan olevan kasvussa.

## Alalajit
Sillä on kaksi alalajia:
* *Accipiter rufiventris perspicillaris* (Ruppell, 1836)
* *Accipiter rufiventris rufiventris* A. Smith, 1830

## Lähteet
Bisnode Finland

**Bisnode Finland Oy** on yritys- ja luottotietoyhtiö. Henkilöluottotietojen osalta Suomessa on vain kaksi toimijaa, joista toinen on Suomen Asiakastieto Oy. Yhtiö perustettiin Ruotsissa 1908. Toiminta alkoi Suomessa vuonna 1990 nimellä Soliditet Oy. Vuonna 1993 pohjoismaisen Soliditet-konsernin osti maailman suurin luottotietoalan yritys Dun & Bradstreet.

Bisnode Finland Oy on osa Bisnode-konsernia. Konsernin emoyhtiö on Bisnode AB, joka siirtyi Dun & Bradstreetin hallintaan tammikuussa 2021.  Aikaisempina omistajina olivat Tukholman pörssissä noteerattu pääomasijoittaja Ratos AB (70 %) ja Bonnier AB (30 %). Suomen maajohtajana toimii Juha Airaksinen.

## Lähteet

## Aiheesta muualla
* Luottotietolaki
Alberto Giraldo Jaramillo

**Alberto Giraldo Jaramillo** (7. lokakuuta 1934 Manizales – 21. heinäkuuta 2021) oli kolumbialainen roomalaiskatolinen arkkipiispa. Hänet vihki papiksi Luis Concha Córdoba 9. marraskuuta 1958. Hänestä tuli sulpisiaani vuonna 1960.

Giraldo Jaramillo sai 8. elokuuta 1974 nimityksen Popayánin vihkipiispaksi ja Obban titulaaripiispaksi. Piispaksi vihkiminen seurasi 15. syyskuuta. Pääkonsekraattorina toimi Aníbal Muñoz Duque, jota avustivat Miguel Angel Arce Vivas ja Pedro José Rivera Mejía. Giraldo Jaramillo sai 26. huhtikuuta 1977 nimityksen Chiquinquirán ja 26. heinäkuuta 1983 Cúcutan piispaksi. Hänet nimitettiin 18. joulukuuta 1990 Popayánin ja 13. helmikuuta 1997 Medellínin arkkipiispaksi.

Giraldo Jaramillo jäi eläkkeelle 16. helmikuuta 2010.

## Lähteet
Heavy (Lauri Ylösen kappale)

”**Heavy**” on Lauri Ylösen musiikkikappale, joka julkaistiin hänen soolouransa ensimmäisenä singlenä 25. helmikuuta 2011. Kappale on mukana Ylösen 30. maaliskuuta 2011 julkaistulla esikoisalbumilla *[[New World (Lauri Ylösen albumi)|New World]]*. ”Heavy” menestyi erittäin hyvin Suomen lisäksi myös ulkomailla, sillä esimerkiksi Virossa Estonian Chart -listalla se sijoittui parhaimmillaan neljänneksi ja Puolassa sijalle 2. Suomessa se ylsi virallisella singlelistalla sijalle 2.

## Lähteet
Musiikkia elokuvasta Pitkä kuuma kesä

**Musiikkia elokuvasta Pitkä kuuma kesä** on albumiksi koottu valikoima elokuvan *[[Pitkä kuuma kesä]]* musiikista. Se ilmestyi keväällä 1999.
## Kappaleet

Albumi nousi Suomen viralliselle albumilistalle 38. sijallaan ensi kerran viikolla 13 vuonna 1999 ja viipyi listalla viikot 13–24, 25 ja 35-38. Sen paras sijoitus oli 10. sija viikolla 18.

Studio-orkesteri Kalle Päätalon muodostaa Pauli Hanhiniemen Perunateatteri, laulajana kuitenkin Mikko Hakola, kuten elokuvassakin. Kokoonpano on:
*Mikko Hakola – laulu
*Pauli Hanhiniemi – taustalaulu
*Samuli Happo – bassokitara
*Pasi Hiidenniemi – kitara
*Mika Hiironniemi – rummut
*Jutta Paavola – taustalaulu
*Netta Pispa – taustalaulu

## Lähteet
Silanolit

**Silanolit** eli **hydroksisilaanit** ovat silaanien hydroksyylijohdannaisia ja analogisia alkoholien kanssa. Silanolien rakennetta voidaan kuvata kaavalla R3SiOH, missä R merkitsee hiilivetyryhmää.

## Ominaisuudet ja valmistus
Silanolit kondensoituvat helposti erityisesti happojen läsnä ollessa. Tällöin lohkeaa vesimolekyyli ja muodostuu siloksaaneja ja polysiloksaaneja eli silikoneja. Polymeroitumistaipumus vaihtelee yhdisteittäin. Helpommin polymeroituvia ovat silanolit, joiden alkyyliryhmät ovat yksinkertaisempia ja pienempiä. Kookkaammat hiilivetyryhmät esimerkiksi fenyylisubstituentit stabiloivat silanoleja polymeroitumisen suhteen. Silanolit muodostavat myös silaanien kanssa siloksaaneja. Eräiltä ominaisuuksiltaan silanolit muistuttavat alkoholeja. Ne voivat muun muassa reagoida alkoholien kanssa, jolloin muodostuu eettereidenkaltaisia yhdisteitä. Myös alkoksidien kaltaisia alkalisuoloja tunnetaan. Silanolit ovat hyvin polaarisia, joten ne liukenevat tai sekoittuvat veteen.

Yleisin tapa valmistaa silanoleja on haloalkyyli- tai haloaryylisilaaneja tai alkoksisilaaneja hydrolysoimalla. Alkoksisilaanien hydrolyysi tuottaa paremman saannon eikä sivutuotteina muodostu yhtä usein siloksaaneja kuin halosilaanien hydrolyysillä. Muita tapoja valmistaa silanoleja on silaanien käsittely emäksellä tai niiden hapettaminen elohopea(II)oksidin avulla tolueenin toimiessa liuottimena. 
:R3SiCl + H2O → R3SiOH + HCl
:R3SiH + H2O + OH- → R3SiOH + OH- + H2

## Lähteet
Tominianin piiri

**Tominianin piiri** () on paikallishallintoalue Malin Ségoun alueella. Sen pinta-ala on 6&nbsp;573 neliökilometriä. Asukkaita on 219&nbsp;900 henkeä.

Tominianin piiri rajoittuu pohjoisessa Moptin alueeseen, idässä ja kaakossa Burkina Fasoon, etelässä Sikasson alueeseen sekä lännessä Ségoun alueen Sanin piiriin. Seutu kuuluu Sudanin ja Sahelin siirtymävyöhykkeeseen.

Piiriin kuuluu 12 maalaiskuntaa: Bénéna, Diora, Fangasso, Koula, Lanfiala, Mafouné, Mandiakuy, Ouan, Sanékuy, Timissa, Tominian ja Yasso. Hallinnollinen keskus on Tominian. Kyliä on yhteensä 317. Asukkaat ovat etupäässä boboja (bwa), markoja (dafing), dogoneja ja fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maissi ja riisi sekä myyntiin menevät maapähkinä, seesami ja lehmänpapu. Kotieläimiä ovat naudat, vuohet, aasit, lampaat, siat ja hevoset. Nuoriso hakeutuu ansiotöihin Bamakoon, Ségouhun ja Sikassoon.

## Lähteet
San (Mali)

**San** on kaupunki ja Sanin piirin hallinnollinen keskus Ségoun alueella Malissa. Se sijaitsee lähellä Banijokea 190 kilometriä Ségousta itään. Kaupungissa on 68&nbsp;100 asukasta.

Sanin kaupunkikunnan pinta-ala on 155 neliökilometriä. Se rajoittuu pohjoisessa Ouolonin ja Syn, idässä Tenenin ja Somon, etelässä Dahin, lounaassa Diélin sekä lännessä Niasson kuntiin. Seutu kuuluu Sudanin ja Sahelin siirtymäalueeseen.

Kuntaan kuuluu 11 kaupunginosaa ja kolme kylää. Asukkaat ovat boboja, markoja, miniankoja, bambaroita, fulbeja, dogoneja ja bozoja. Uskontoja ovat islam, kristinusko ja animismi.

Sanin kautta kulkee Bamakon ja Moptin välinen maantie RN6. Elinkeinoja ovat maanviljely, karjanhoito, kalastus, kauppa, keräily ja käsityöammatit. Tärkeimmät viljelykasvit ovat hirssi ja riisi.

Kaupungissa on kahdeksan yläkoulua, poliklinikka, kaksi terveyskeskusta, nuorisokeskus, stadion sekä vesi- ja sähkölaitos.

## Lähteet
Sage

**Sage** voi tarkoittaa seuraavia:

* Strategic Advisory Group of Experts, Maailman terveysjärjestön (WHO) tärkein rokotteita ja immunisaatiota käsittelevä neuvoa-antava ryhmä.
* Sage, symboliseen ja numeeriseen laskentaan soveltuva matemaattinen ohjelmisto
* SAGE, Yhdysvaltain ilmavoimien tietokoneistettu puolustusjärjestelmä

## Kulttuuri
* SAGE, pelimoottori
* Sage, *[[Vampyyripäiväkirjat]]*-televisiosarjan hahmo
* Parsley, Sage, Rosemary and Thyme, Simon & Garfunkelin albumi 

## Sukunimenä
* Adriana Sage (s. 1980), meksikolainen aikuisviihdenäyttelijä ja -malli
* Angie Sage (s. 1952), englantilainen lasten- ja nuortenkirjailija
* Georges-Louis Le Sage (1724-1803), ranskalainen fyysikko (esitti Le Sagen gravitaatioteorian)
* Halston Sage, oik. *Halston Jean Schrage* (s. 1993), yhdysvaltalainen näyttelijä
* Rachael Sage, yhdysvaltalainen laulaja ja lauluntekijä
Sanin piiri

**Sanin piiri** () on paikallishallintoalue Malin Ségoun alueella. Sen pinta-ala on 7&nbsp;262 neliökilometriä. Asukkaita on 334&nbsp;900 henkeä.

Sanin piiri rajoittuu pohjoisessa Ségoun alueen Macinan ja Moptin alueen Djennén piireihin, idässä Tominianin piiriin, etelässä Sikasson alueen Koutialan ja Yorosson piireihin sekä lännessä Blan ja Ségoun piireihin. Seutu kuuluu Sudanin alueeseen. Sen läpi virtaa Nigerin sivujoki Bani.

Piiriin kuuluu Sanin kaupunki ja 24 maalaiskuntaa: Baramandougou, Dah, Diakourouna, Diéli, Djéguena, Fion, Kaniegué, Karaba, Kassorola, Kava, Moribala, N’Goa, Niamana, Niasso, N’Torosso, Ouolon, Siadougou, Somo, Sourountouna, Sy, Téné, Teneni, Tourakolomba ja Waki. Hallinnollinen keskus on San. Kyliä on yhteensä 421. 

Asukkaat ovat etupäässä bambaroita, boboja (bwa), fulbeja, miniankoja ja markoja. Lisäksi on bozoja, dogoneja ja soninkeja. Uskontoja ovat islam, kristinusko ja animismi.

Sanista on päällystetyt maantieyhteydet Bamakoon, Moptiin ja Koutialaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, maissi, fonio, pavut, maapähkinä ja puuvilla. Kotieläimiä ovat naudat, vuohet, lampaat, aasit, siat ja hevoset. Lisäksi harjoitetaan kaupankäyntiä ja käsityöammatteja. Teollisuutta edustaa yksi meijeri.

## Lähteet
Miniankat

**Miniankat** ovat senufoihin kuuluva etninen ryhmä Norsunluurannikon pohjois- ja Malin eteläosassa sekä Burkina Fasossa. He puhuvat gurilaista mamaran kieltä. Miniankoja arvioidaan olevan noin 400&nbsp;000 henkeä.

Miniankat ovat vasta hiljattain sulautuneet senufoihin. Heidän pääelinkeinonsa on maanviljely. Suurin osa miniankoista harjoittaa perinteistä uskontoa, osa on muslimeja.

## Lähteet
Nionon piiri

**Nionon piiri** () on paikallishallintoalue Malin Ségoun alueella. Sen pinta-ala on 23&nbsp;063 neliökilometriä. Asukkaita on 365&nbsp;400 henkeä.

Nionon piiri rajoittuu pohjoisessa Mauritaniaan ja Timbuktun alueeseen, idässä Moptin alueeseen, etelässä Ségoun alueen Macinan ja Ségoun piireihin sekä lännessä Koulikoron alueeseen. Seutu kuuluu Sahelin vyöhykkeeseen. Luonnonalueita ovat Kala, Kouroumani ja Nampalari.

Piiriin kuuluu Nionon kaupunkikunta sekä 11 maalaiskuntaa: Diabaly, Dogofry, Kala Siguida, Mariko, Nampalari, Pogo, Siribala, Sirifila-Boundy, Sokolo, Toridaga-ko ja Yeredon Saniona. Kyliä on yhteensä 242. Asukkaat ovat bambaroita, fulbeja, miniankoja, moseja ja maureja.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kaupankäyntiä.

## Lähteet
Macinan piiri

**Macinan piiri** () on paikallishallintoalue Malin Ségoun alueella. Sen pinta-ala on 11&nbsp;750 neliökilometriä. Asukkaita on 237&nbsp;500 henkeä.

Macinan piiri rajoittuu pohjoisessa Moptin alueen Ténenkoun ja idässä Djénnen piireihin, etelässä Ségoun alueen Sanin ja Ségoun piireihin sekä lännessä Nionon piiriin. Seutu kuuluu Sudanin ja Sahelin siirtymävyöhykkeeseen. Sen läpi virtaa Nigerjoki.

Piiriin kuuluu 11 maalaiskuntaa: Bokywere, Folomana, Kolongo, Kokry centre, Macina, Matomo, Monimpebougou, Saloba, Sana, Souleye ja Tongué. Hallinnollinen keskus on Macina.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maissi ja fonio sekä myyntiin menevät maapähkinä ja lehmänpapu. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja.

## Lähteet
Hadsund

**Hadsund** () on kaupunki Tanskassa. Kaupungissa on  noin 5&nbsp;000 asukasta  ja se sijaitsee Mariager-vuonon pohjoispuolella. Se sijaitsee Mariagerfjordin kunnassa Pohjois-Jyllannissa. Vuoteen 2007 asti Hadsund oli Hadsundin kunnan keskus. Nykyään Hadsund on toiseksi suurin kaupunki Mariagerfjordin kunnassa Hobron jälkeen.

## Historia
Hadsund perustettiin vuonna 1854, jolloin kaupunki sai kauppalan oikeudet. Tätä ennen se oli ollut vain lauttasatama, jolla oli lupa pitää markkinoita vuonon molemmin puolin. 1861 perustettiin kaupallinen satama, 1883 avattiin junayhteys Randersiin ja 1900 myös Aalborgiin. Hadsundissa oli kaksi asemaa, eli Hadsundin pohjoinen asema, joka sijaitsi itse kaupungissa ja Hadsundin eteläinen asema, joka on nykyinen Hadsundin rautatieasema. Pohjoinen asema purettiin vuonna 1985. Rata oli suljettu 1. huhtikuuta 1969. 

## Lähteet

## Aiheesta muualla

* Kaupungin kotisivut 
* Danish Crown closes down department in Hadsund
Blan piiri

**Blan piiri** () on paikallishallintoalue Malin Ségoun alueella. Sen pinta-ala on 6&nbsp;200 neliökilometriä. Asukkaita on 283&nbsp;700 henkeä.

Blan piiri rajoittuu pohjoisessa Ségoun alueen Ségoun ja idässä Sanin piireihin, etelässä Sikasson alueeseen sekä lännessä Barouélin piiriin. Pohjoisrajalla virtaa Banijoki. Seutu kuuluu Sudanin alueeseen. 

Piiriin kuuluu 17 maalaiskuntaa: Beguené, Bla, Diaramana, Diena, Dougouolo, Falo, Fani, Kazangasso, Kemeni, Korodougou, Koulandougou, Niala, Samabogo, Somasso, Tiemena, Touna ja Yangasso. Hallinnollinen keskus on Bla. Asukkaat ovat bambaroita, miniankoja, fulbeja, boboja (bwa) ja dogoneja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja fonio sekä myyntiin menevät maapähkinä, vesimeloni ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta ja käsityöammatteja. Monet joutuvat muuttamaan työn perässä kaupunkeihin ja ulkomaille.

## Lähteet
Barouélin piiri

**Barouélin piiri** () on paikallishallintoalue Malin Ségoun alueella. Sen pinta-ala on 4&nbsp;170 neliökilometriä. Asukkaita on 203&nbsp;600 henkeä.

Barouélin piiri rajoittuu pohjoisessa Ségoun ja idässä Blan piireihin sekä etelässä ja lännessä Koulikoron alueeseen. Pohjoisrajalla virtaa Nigerjoki. Seutu kuuluu Sahelin vyöhykkeeseen.

Piiriin kuuluu 11 maalaiskuntaa: Barouéli, Boidié, Dougoufié, Gouendo, Kalaké, Konobougou, N’Gassola, Sanando, Somo, Tamani ja Tesserla. Hallinnollinen keskus on Barouéli. Kyliä on yhteensä 231. Asukkaat ovat etupäässä bambaroita, fulbeja, miniankoja, somonoja ja soninkeja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra ja maissi sekä myytäväksi menevät maapähkinä, puuvilla ja vesimeloni. Kotieläimiä ovat naudat, aasit, lampaat, vuohet ja siipikarja. Lisäksi harjoitetaan käsityöammatteja ja kaupankäyntiä.

## Lähteet
Mikko Suokas

**Mikko Suokas** (22. syyskuuta 1893 Kivennapa – 13. lokakuuta 1934 Kivennapa) oli suomalainen poliitikko, joka toimi SDP:n kansanedustajana vuosina 1927–1934.

## Elämä
Kivennavan Joutselässä syntyneen Mikko Suokaksen vanhemmat olivat maanviljelijä Antti Suokas (1844-1916) ja Anni Kostiainen (1855-1897). Kansakoulun käytyään hän työskenteli muun muassa rautateillä ja ryhtyi myöhemmin viljelemaan kotitilaansa. Suokas täydensi puuttuvaa koulusivistystään ahkeralla itseopiskelulla ja osallistui Joutselän työväenyhdistyksen rientoihin. Sisällissodan jälkeen hän lähti elvyttämään sosialidemokraattien puoluetoimintaa kiertämällä luennoitsijana, järjestäjänä ja vaalipuhujana Karjalan kannaksella. Vuonna 1920 Suokas valittiin Kivennavan kunnanvaltuuston jäseneksi. 

Vuodesta 1924 lähtien Suokas työskenteli sosialidemokraattien Viipurin itäisen vaalipiirin piirisihteerinä. Vuonna 1927 hänet valittiin eduskuntaan. Piirisihteerin matkoillaan Suokas sairastui keuhkotautiin ja luopui tehtävästään 1928, mutta jatkoi edelleen kansanedustajana. Hän oli myös presidentin valitsijamies 1925 ja 1931 ja toimi Työväen Sivistysliiton piiritoimikunnan sihteerinä. Terveydentilansa johdosta Suokas jätti eduskuntatyön syysistuntokauden alkaessa 1933. Hän kuoli kotonaan keuhkotautiin 41-vuotiaana lokakuussa 1934. Suokkaan tilalle eduskuntaan nousi Juho Kuittinen. 

Mikko Suokas on haudattu Kivennavan hautausmaalle. Työväenjärjestöjen hankkima hautamuistomerkki paljastettiin vuonna 1936.

## Perhe
Mikko Suokkaan puoliso oli Aina Pussinen, jonka kanssa hän avioitui vuonna 1927. Perheessä oli kaksi lasta.

## Lähteet
Carin Bryggman

**Carin Bryggman** (5. huhtikuuta 1920 Helsinki – 7. huhtikuuta 1993 Turku) oli suomalainen sisustusarkkitehti.

## Ura
Bryggman opiskeli Taideteollisessa oppilaitoksessa 1940–1944 (nyk. Aalto-yliopiston Taideteollinen korkeakoulu). Hän aloitti uransa työskentelemällä ensin Ruotsissa eri arkkitehtitoimistoissa ja sitten isänsä Erik Bryggmanin kanssa Turussa. Turkuun hän perusti vuonna 1949 myös oman sisustusarkkitehtitoimistonsa, ensimmäisenä naisena Suomessa.
 
Bryggman oli yli 40 vuoden ajan Turun linnan sisustusarkkitehti. Hän hoiti linnan restaurointia yhdessä isänsä kanssa ja suunnitteli linnaan runsaasti kiinto- ja irtokalusteita sekä valaisimia. Turun linnan ohella historiallisesti merkittäviä sisustussuunnittelutehtäviä olivat muun muassa Turun Akatemiatalo ja arkkipiispan virka-asunto.

Vuosikymmenien aikana Bryggmanin toteuttamiin erilaisiin julkisten tilojen toimeksiantoihin kuului hotelleja, ravintoloita, kahviloita, apteekkeja, myymälöitä, pankkeja, toimistotiloja ja näyttelyitä. Laajimpia muita töitä olivat Bryggmanin 1960-luvulla tekemät sisustussuunnitelemat Turun Sibelius-museoon ja Åbo Akademin kauppakorkeakouluun. Bryggman suunnitteli sisustuksia ja kalusteita myös yksityisiin tiloihin.

Carin Bryggman suunnitteli yhdessä Uolevi Nuotion kanssa kaikki sisustukset Suomen Pankin Rovaniemelle rakennuttamaan, vuonna 1960 valmistuneeseen liiketaloon, jossa oli Alkon tytäryhtiön Oy Yhtyneeet Ravintolat Ab:n Hotelli Polar sekä Suomen Pankin tilat.

Bryggman sai valtion taideteollisuuspalkinnon vuonna 1982, Svenska kulturfondenin palkinnon vuonna 1986, Varsinais-Suomen liiton myöntämän Aurora-mitalin vuonna 1987 ja Turun kaupungin taidepalkinnon vuonna 1990. Hän oli sisustusarkkitehtien liiton SIO:n kunniajäsen.

Bryggmanin puoliso oli vuodesta 1952 sisustusarkkitehti Uolevi Nuotio. Avioliitto päättyi eroon vuonna 1961. Avioliiton aikana he työskentelivät yhteisessä toimistossa.

## Lähteet
* Svinhufvud, Leena: Sisustaminen ammattina – valokeilassa sukupuolijärjestelmän, ammattikunnan ja työyhteisön hierarkiat. *Tahiti* 2/2011.

### Viitteet

## Kirjallisuutta
* Aaltonen, Susanna  2010. *”Sisustaminen on kuin käsialaa”: Carin Bryggman ja Lasse Ollinkari sisustusarkkitehdin ammatissa 1940- ja 1950-luvulla*. University of Helsinki, Faculty of Arts, Department of Philosophy, History, Culture and Art Studies (väitöskirja)
* Nylund, Ulrika 2004. *Inredningsarkitekt Carin Bryggman: Utveckling och etablering 1940–1960*. Pro gradu. Åbo Akademi.
*
Paul McShane

**Paul David McShane** (s. 6. tammikuuta 1986 Kilpedder, Irlanti) on irlantilainen jalkapalloilija, pelipaikaltaan puolustaja. Hän solmi vuonna 2015 kolmevuotisen sopimuksen Englannin mestaruussarjassa pelaavan Readingin kanssa.

## Ura
Seuratasolla Englannin toiseksi korkeimman sarjatason Hull Cityä edustanut McShane valittiin Irlannin joukkueeseen vuoden 2012 jalkapallon EM-kilpailuihin, loukkaantuneen Kevin Foleyn korvaajaksi. Kaikkiaan McShane on pelannut 33 maaottelua vuosina 2006–2016.

## Lähteet
Antoine Rebetez

**Antoine Rebetez** (1897 – 28. tammikuuta 1980 Les Genevez) oli sveitsiläinen telinevoimistelija ja olympiamitalisti. Hän osallistui Pariisin olympialaisissa 1924 yhdeksään eri lajiin, joista hän voitti kaksi mitalia. Rebetez sai pronssia sekä joukkuekilpailusta että hevoselta, jonka lisäksi hän muun muassa sijoittui rekillä neljänneksi.

## Lähteet
* Rebetez'n profiili sports-reference.com -sivustolla
Gerrit Jannink

**Gerrit Jan Arnold Jannink** (1. joulukuuta 1904 Enschede &ndash; 7. maaliskuuta 1975 Ross-on-Wye, Yhdistynyt kuningaskunta) oli alankomaalainen maahockeypelaaja ja olympiamitalisti. Hän edusti seuratasolla amsterdamilaista AH&BC:tä. Jannink osallistui Amsterdamin olympialaisiin 1928, joissa hän pelasi neljä ottelua ja teki kaksi maalia. Alankomaat voitti turnauksesta hopeamitalin. 

## Lähteet

* Janninkin profiili sports-reference.com -sivustolla
Pidä musta kiinni

**Pidä musta kiinni** on suomalaislaulaja Meiju Suvaksen syksyllä 1983 julkaistu toinen studioalbumi. Sen kolmestatoista kappaleesta viisi on käännöksiä ja loput kahdeksan suomalaista tuotantoa. 

Albumin tunnetuimpia kappaleita ovat ”Kun lähdet armeijaan”, ”Kova duuni on rahaa”, ”Muukalainen”, nimikappale sekä ”Oot paha”, joka sijoittui toiseksi Cavanin laulufestivaaleilla Irlannissa vuonna 1983. Nimikappaletta ”Pidä musta kiinni” on käytetty samplenä Teflon Brothersin kappaleella ”Seksikkäin jäbä” vuodelta 2012.

Albumi ylitti kultalevyrajan jo ilmestymisvuonnaan ja sitä on myyty noin 29&nbsp;000 kappaletta.

## Kappaleet
; A-puoli
#
#
#
#
#
#

; B-puoli
#
#
#
#
#
#
#

## Tekijät
### Muusikoita
*Meiju Suvas – laulu
*Peter Lerche – kitarat (”Viivytään hetkeen viimeiseen”)

### Tuotanto
*Takomo-studiot / Juha Laakso ja Tom Vuori – äänitys
*Finnlevy / Kaj Westerlund – tuottaja
*Erik Uddström – valokuvat ja taitto (layout)

## Lähteet
Saksan presidentinvaalit 1932

**Saksan presidentinvaalit 1932** järjestettiin 13. maaliskuuta ja toinen kierros 10. huhtikuuta. Ne olivat toiset ja viimeiset suorat vaalit valtakunnanpresidentin virkaan Weimarin tasavallassa. Paul von Hindenburg valittiin toiselle kaudelle hänen voitettuaan toisella kierroksella vastaehdokkaansa Adolf Hitlerin.

Weimarin tasavallassa presidentin asema oli vahva, ja Hindenburgin rooli kansallissosialistisen puolueen valtaannousussa oli merkittävä.

Vaalivuonna Hindenburg oli 84-vuotias ja huonokuntoinen. Hän ei ollut koskaan tavoitellut innokkaasti polliittisia virkoja, mutta suostui pyrkimään toiselle kaudelle, koska muussa tapauksessa Hitlerin voitto olisi ollut todennäköinen. Edelliset vaalit oikeiston ehdokkaana voittanut Hindenburg sai tällä kertaa tuekseen keskustan ja maltillisen vasemmiston, joita yhdisti vastenmielisyys Hitleriä kohtaan. Hindenburgin politiikka ensimmäisellä kaudellaan oli ollut maltillisempaa kuin keskusta ja vasemmisto olivat alun perin pelänneet, joten häneen luotettiin nyt aiempaa enemmän.

Vaikka Hitler hävisi toisella kierroksella, hän nousi valtionpäämieheksi kaksi vuotta myöhemmin Hindenburgin kuoltua. Hän lakkautti presidentinviran ja perusti sen tilalle uuden tittelin: *[[Führer und Reichskanzler]]* (”Johtaja ja Valtakunnankansleri”).

Vuoden 1932 vaalit olivat viimeinen kerta, jolloin Saksan presidentti valittiin suoralla kansanvaalilla. Nykyisen lain mukaan liittopresidentin valitsevat liittopäivien ja osavaltioiden edustajat.

## Tulokset

## Lähteet

## Aiheesta muualla
George Oliver (golfaaja)

**George Charles Oliver** (18. tammikuuta 1883 &ndash; 20. elokuuta 1965 Tampa) oli yhdysvaltalainen golfaaja ja olympiamitalisti. Hänen seuransa oli Birmingham Country Club. 

Oliver osallistui St. Louisin olympialaisiin 1904, joissa hän putosi henkilökohtaisessa kilpailussa karsinnassa, mutta sai joukkuepelistä pronssia. Hän pelasi joukkuekilpailussa molemmat kierroksensa yli sadan lyönnin, mutta kisassa oli mukana vain kolme joukkuetta, joten Oliverin joukkue United States Golf Association sai mitalin. Oliverin pelitaidot paranivat myöhemmin, ja vuonna 1909 hän sijoittui toiseksi eteläisen USA:n amatöörimestaruuskisoissa. 

## Lähteet

* Oliverin profiili sports-reference.com -sivustolla
Meiju (albumi)

**Meiju** on suomalaislaulaja Meiju Suvaksen esikoisalbumi vuodelta 1982. Ajan hengen mukaisesti levy sisältää pääsääntöisesti cover-versioita tunnetuista ja vähän tuntemattomammistakin kappaleista ympäri maailmaa. Kahdestatoista kappaleesta ainoastaan kolme on suomalaista alkuperää.

Albumin tunnetuimpia kappaleita ovat avausraita ”Tää onnea on” sekä B-puolelta löytyvä ”Tahdon sinut”. ”Tahdon sinut” ylsi parhaimmilaan singlemyyntilistan sijalle 16., mutta oli jukebox-listan toisena. ”Tää onnea on” -kappaleen singlejulkaisu ei kuitenkaan yltänyt singlemyyntilistalle, mutta oli jukebox-listan kärjessä. Albumi myi kultaa vuonna 1983 ja platinalevyraja (ent. timanttilevy) ylittyi alkukesästä 1984. Albumia on myyty noin 54&nbsp;000 kappaletta ja on täten Suvaksen uran myydyin.

## Kappaleet
; A-puoli
#
#
#
#
#
#

; B-puoli
#
#
#
#
#
#

## Tekijät
### Muusikot
*Meiju Suvas – laulu
*Maarit Hurmerinta, Marjo-Riitta Kervinen, Pave Maijanen ja Martti Metsäketo – taustalaulut (”Tää onnea on”)
*Peter Lerche – kitara (”Tää onnea on”)
*Pekka Helin – bassokitara (”Tää onnea on”)

### Tuotanto
*Takomo-studiot – äänitys
*PSO / Kaj Westerlund – tuottaja
*Fred Ohert – valokuvat
*Birgit Pulkkinen – kannen suunnittelu ja toteutus

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Neville Bulwer-Lytton

**Neville Stephen Bulwer-Lytton, Lyttonin kolmas jaarli**, OBE (6. helmikuuta 1879 Kalkutta, Brittiläinen Intia &ndash; 9. helmikuuta 1951 Pariisi, Ranska) oli brittiläinen sotilas ja taidemaalari.

Bulwer-Lyttonin isä Robert Lytton oli Lyttonin ensimmäinen jaarli. Neville meni vuonna 1899 naimisiin Wentworthin paronitar Judith Bluntin kanssa, ja pari sai kolme lasta. Bulwer-Lytton esitteli maalauksiaan vuosina 1900&ndash;1940 useissa gallerioissa, muun muassa Lontoon kuninkaallisessa akatemiassa. Hän oli jeu de paumessa kansainvälisen tason taitaja ja voitti olympiapronssia kaksinpelistä Lontoossa 1908. Bulwer-Lytton palveli ensimmäisessä maailmansodassa länsirintamalla Sommen ja Amiensin taisteluissa saaden Ranskan hallitukselta kunniamerkin. Hän erosi ensimmäisestä vaimostaan vuonna 1923 ja nai vielä myöhemmin Alexandra Fortelin, jonka kanssa hän sai yhden tyttären. Bulwer-Lytton sai vuonna 1947 jaarlin tittelin hänen veljensä kuoltua, ja vuonna 1951 hän kuoli itse 72 vuoden iässä Pariisissa.

## Lähteet
Najef bin Abdul Aziz

**Najef bin Abdul Aziz Al Saud** (), joskus  myös **Naif**, (1934 – 16. kesäkuuta 2012) oli Saudi-Arabian kruununprinssi ja maan pitkäaikainen sisäministeri. Hän kuului ns. Sudairin seitsikoon.

Najefia pidettiin veljeään kuningas Abdullahia vanhoillisempana. Hänet nimitettiin kruununprinssiksi syksyllä 2011 toisen veljensä Sultan bin Abdul Azizin kuoltua.

## Lähteet
George Oliver

**George Oliver** on ainakin seuraavien henkilöiden nimi:

* George Oliver, brittiläinen historioitsija ja pappi
* George Oliver, brittiläinen fyysikko
* George Oliver, yhdysvaltalainen golfaaja
* George Oliver, brittiläinen poliitikko
* George Oliver, walesilainen rugbypelaaja
* George T. Oliver, yhdysvaltalainen poliitikko
Carlo Agostoni

**Carlo Agostoni Faini** (23. maaliskuuta 1909 Milano &ndash; 25. kesäkuuta 1972 México, Meksiko) oli italialainen miekkailija ja olympiavoittaja.

Agostoni oli vuonna 1928 voittamassa kalvan joukkuekilpailun olympiakultaa Amsterdamissa pidetyissä kisoissa. Hän sai samasta lajista hopeaa EM-kisoissa 1930 ja olympialaisissa 1932 sekä 1948. Agostoni sai joukkuekilpailusta MM-kisoissa kultaa 1937 ja pronssia 1938. Henkilökohtaisella tasolla hän saavutti muun muassa olympiapronssia 1932 sekä kolme Italian-mestaruutta. 

## Lähteet

* Agostonin profiili sports-reference.com -sivustolla
U-237 (yhtye)

**U-237 ** oli Porilainen punk-yhtye. Yhtye toimi vuosina 1982–1985. Yhtyeen tyyli oli hardcore-punkkia joskin mukana oli yrityksiä kokeilevampaankin ilmaisuun. 
## Yhtyeen nousu ja tuho
U-237:n perustivat Teemu Lehtonen ja Jari Grönholm. Basistiksi tuli Kai Granholm. Solistiksi löydettiin etsiskelyn ja kokeilujen jälkeen Janne Raita. Yhtye äänitti demoaa "Laser studio -master" Ulvilan Laser-studiolla kun basisti Granholm riitautui Grönholmin kanssa ja poistui bändistä. Tilalle basistiksi saatiin Jukka Uusisalo. Myöhemmin Pertti Palonen täydensi miehitystä kitaristina. 
Yhttye yritti saada singleä julkaistuksi Propaganda Recordsille mutta viime hetkellä yhtyeen master yliäänitettiin, Laser-studiolla.
Tottakai

**Tottakai** on iskelmälaulaja Meiju Suvaksen studioalbumi vuodelta 1984. Levyn kannessa mainitaan että ”Sisältää hitin ’Viet itsekontrollin’”, joka tarkoittaa avausraitaa, singlenäkin julkaistua käännöstä Laura Braniganin discohitistä ”Self Control” ja sen alkuperäisestä italialaisversiosta.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
# 

## Lähteet
Hollywood (kirja)

**Hollywood** on Charles Bukowskin vuonna 1989 julkaistu viides romaani. Teos perustuu Bukowskin kokemuksiin *[[Baarikärpänen (elokuva)|Baarikärpänen]]*-elokuvan käsikirjoittajana, mutta päähenkilönä kirjassa on Bukowskin aiemmista romaaneista tuttu omaelämäkerrallinen alter ego Henry Chinaski. Teos on omistettu *Baarikärpäsen* ohjanneelle Barbet Schroederille, joka esiintyy kirjassa nimellä Jon Pinchot.

Myös muut kirjan henkilöt esiintyvät muunnetuin nimin. Selkeästi tunnistettavia henkilöitä ovat muun muassa *Baarikärpäsen* pääosakaksikko Mickey Rourke ja Faye Dunaway, ranskalainen elokuvaohjaaja Jean-Luc Godard, saksalainen elokuvaohjaaja Werner Herzog sekä kirjailija Norman Mailer. 

Teoksen julkaisi suomeksi WSOY 1992. Suomentajana toimi Kristiina Rikman.

## Lähteet
Rakkauden huoneet

**Rakkauden huoneet** on suomalaisen Meiju Suvaksen studioalbumi vuodelta 1986.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikoita
*Marjo-Riitta Kervinen, Martti Metsäketo ja Irina Milan – taustalaulut (”Yksi sana hellyyden”)
*Jori Sivonen – kosketinsoittimet (”Kiinan meren kuu”)
*Peter Lerche ja Janne Louhivuori – kitarat (”Yksi sana hellyyden”)
*Häkä Virtanen – bassokitara (”Yksi sana hellyyden”)
*Vesa Aaltonen – rummut (”Yksi sana hellyyden”)

## Lähteet
Saundi

**Saundi** eli **soundi** eli **sointi** on jazz-, pop- ja iskelmämusiikissa käytettävä termi, jolla tarkoitetaan tietylle esittäjälle tai esittäjäryhmälle luonteenomaista sointikuvaa. Sen syntyyn vaikuttavat useat eri tekijät, esim. äänenmuodostus ja -toisto, sovitustekniikka ja esitystapa.

Sana saundi tulee englannin sanasta *sound*, ’ääni’.

## Lähteet
Resident Evil 6

**Resident Evil 6** on Capcomin kehittämä ''Resident Evil'' -pelisarjaan kuuluva kolmannen persoonan ammunta- ja toimintaseikkailupeli. Capcom julkaisi pelin PlayStation 3:lle ja Xbox 360:lle lokakuussa 2012 sekä Microsoft Windowsille marraskuussa. Syksyllä 2016 peli julkaistiin myös PlayStation 4:lle ja Xbox Onelle, ja 29. lokakuuta 2019 peli sai myös Nintendo Switch -version.

Pelin demo julkaistiin 18. syyskuuta 2012.

## Pelaaminen
Pelissä on neljä skenaariota ja neljä hahmoa – Leon S. Kennedy, Chris Redfield, Jake Muller ja Ada Wong. Jokaisella hahmolla on partneri, mikä mahdollistaa kaksinpelin. Pelissä on mukana myös kahdesta edeltäjästään tuttu The Mercenaries -pelimuoto.

## Lähteet

## Aiheesta muualla
*Virallinen sivusto